Møde for erfarne avlskontrollører efterår 2025

# ****Møde for erfarne avlskontrollører****

Det halvårlige møde for erfarne avlskontrollører afholdes hos TystofteFonden, Teglværksvej 10, 4230 Skælskør, tirsdag d. 16. september 2025 kl. 11:00 – 15:00 og vil omfatte emner om både markfrø og sædekorn. Mødet inkluderer frokost og senere kaffe og kage.

Alle autoriserede avlskontrollører skal deltage i møde for erfarne avlskontrollører minimum hvert 5. år for at opretholde deres autorisation. Der afholdes årligt to møder, et i foråret og et i efteråret. Det er frit om man vil vælge at deltage i mødet om foråret eller efteråret. TystofteFonden vil udsende breve til de kontrollører, for hvilke deltagelse vil være påkrævet det pågældende år. Det er således vigtigt, at man har oplyst korrekte kontaktoplysninger til os. Avlskontrollører der ikke har været til opfølgningsmøde i mere end 5 år vil miste sin autorisation, og generhvervelse af denne vil kræve ny deltagelse i kurset for nye avlskontrollører.

Mødets dagsorden er:

Velkomst og generel gennemgang  
Frokost   
Opgaveløsning i grupper  
Gennemgang af opgaver

Tak for i dag

# ****Tilmelding****

**Tilmelding til møde i efteråret sker ved at udfylde tilmeldingsblanketterne på vores** [hjemmeside.](https://www.tystofte.dk/certificering/markkontrol/kurser/)

**Tilmeldingerne sendes til** [certificering@tystofte.dk](mailto:certificering@tystofte.dk)**. Vi skal have tilmeldingerne senest d. 2. september 2025.**

**Betaling sker via tilsendte faktura. Prisen for deltagelse i det årlige møde for erfarne avlskontrollører er kr. 2.510 kr. De listede priser er eksklusive moms.**

# ****Afbud****

**Hvis du bliver forhindret i at deltage efter tilmeldingen, kontakt os da på** [certificering@tystofte.dk](mailto:certificering@tystofte.dk)**. Ved afbud efter deadline for tilmelding, refunderes deltagergebyret ikke.**

**Med venlig hilsen**

